Diari Oficial de la Generalitat Valenciana


Sumari del DOGV 7484, del 12-03-2015 (2015/2189)

Informació pública de l'Acord de 5 de març de 2015, del Ple, sobre declaració de zona acústicament saturada del barri de los Palacios.
--------------------------------------------------------------------------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2189


Organisme emissor
:   Ajuntament de Formentera del Segura

Tipus de document
:   Anunci

Informació pública de l'Acord de 5 de març de 2015, del Ple, sobre declaració de zona acústicament saturada del barri de los Palacios. [2015/2189]  
En la sessió extraordinària i urgent del Ple de l'Ajuntament de Formentera del Segura, celebrada el dia 5 de març de 2015, es va adoptar per majoria dels membres de la corporació l'acord següent:  
Vist l'informe del secretari de la corporació sobre el recurs de reposició formulat per Francisco Rebagliato Alló, en nom i representació de la mercantil Gambol Vega Baja, SL, segons el document de cessió de drets de llicència de la mercantil Alquibla Spain, SL, de la discoteca situada al carrer de San Fulgencio de Formentera del Segura en què proposa l'estimació parcial del recurs indicat, i retrotrau l'expedient al moment previ d'elevar al Ple l'acord d'aprovació de la zona acústicament saturada (ZAS), a fi d'incorporar alguna de les propostes o tesis esgrimides per part del senyor Rebagliato Alló, per mitjà d'este edicte eleve al Ple de la corporació la proposta següent:  
  
Primer. Estimar parcialment el recurs de reposició formulat per Francisco Rebagliato Alló en nom de Gambol Vega Baja, SL.  
Segon. Retrotraure l'expedient al moment d'elevar al Ple de la corporació l'acord definitiu d'aprovació de la ZAS, i anul·lar els acords posteriors que se'n deriven i, en particular, els adoptats per la Junta de Govern Local de 29 de gener de 2015, expedient 81/2015.  
  
Tercer. Declarar l'ampliació de la zona acústicament saturada (ZAS) del barri de Los Palacios, al carrer de San Fulgencio i l'avinguda de Los Palacios segons el plànol de situació que hi ha en l'expedient administratiu.  
Quart. Incorporar, de conformitat amb l'informe favorable de la Direcció General de Qualitat Ambiental de la Conselleria d'Infraestructures, Territori i Medi Ambient, les mesures adoptades per a reduir els nivells de soroll, basades en les previstes en l'article 30 de la Llei 7/2002, de 3 de desembre, de la Generalitat, de protecció contra la contaminació acústica, els efectes esperats justificats tècnicament, els terminis i els períodes en què estes seran adoptades i els mitjans per a fer-les efectives.  
Són les següents:  
1. Restricció del trànsit en els carrers afectats, excepte per a residents; cosa que s'està duent a terme.  
2. Continuar amb el reforç de la vigilància per part dels cossos de seguretat (policia local i guàrdia civil).  
3. Suspensió de l'atorgament de noves llicències d'activitat que contribuïsquen a augmentar el soroll en la zona d'influència, carrer de San Fulgencio i avinguda de Los Palacios.  
4. Exigència, als locals afectats en l'ampliació del ZAS, de la realització d'auditories acústiques, així com la col·locació de limitadors als equips d'emissió de so.  
5. Incrementar la campanya de conscienciació ciutadana per mitjà de cartells i tríptics en la zona.  
6. Restriccions horàries.  
Es proposa la reducció de l'horari a l'establiment Discoteca Mokay, el titular de llicència de la qual és per cessió de drets de la mercantil Gambol Vega Baja, SL, pels següents horaris i períodes:  
Període de sis mesos.  
Horari: divendres i dissabte, tancament a les 03.30 hores, 04.00 hores desallotjat. De diumenge a dijous, tancament 01.30 hores, 02.00 hores desallotjament.  
Excepció: períodes de vespres i festa local, autonòmica o estatal, en què es podrà sol·licitar una ampliació d'horari durant este període de sis mesos per mitjà d'un escrit de sol·licitud amb 15 dies d'anticipació a la data sol·licitada. L'òrgan competent per a la concessió serà la Junta de Govern Local, sent potestativa per a esta.  
Esta mesura serà revisable en funció dels nivells de soroll en el carrer assenyalat i l'avinguda de forma contínua per mitjà de la instal·lació d'una xarxa de monitorització que mesurarà el soroll de forma contínua i que permetrà la modificació i la progressió d'esta mesura.  
7. Practicar un control continu dels nivells de soroll en els termes expressats anteriorment.  
8. Exigir als locals la presentació dels informes mensuals, amb el bolcat de les dades dels limitadors, perquè amb estos es podran detectar si en algun moment se sobrepassen els valors estipulats en la legislació vigent en matèria de contaminació ambiental. Al seu torn, es vetlarà pel compliment dels seus aforaments, i que la seua seguretat no permeta les aglomeracions en els accessos als locals.  
  
Amb l'adopció d'estes mesures s'espera la reducció de soroll i, per tant, de queixes veïnals. La revisió contínua permetrà decidir la continuació, la modificació o la supressió de les mesures proposades.  
La justificació tècnica i els efectes esperats s'arrepleguen en l'informe de la policia local i la guàrdia civil que s'incorpora a l'expedient, així com un informe tècnic subscrit per Moisés Laguna Gámez, de centre d'estudi i control de soroll, que sustenta les afirmacions esmentades, per quant pot establir-se una correlació molt clara entre el nombre de persones que s'acumulen en la porta d'activitats de discoteca i el nivell sonor percebut en l'ambient exterior. Per tant, l'acció correctiva de major prioritat ha de ser la de previndre l'acumulació d'un gran nombre de persones en hores determinades.  
Per a aconseguir este objectiu, la mesura tècnica i econòmicament més viable podria ser igualar l'horari d'obertura de les activitats de la discoteca a la resta d'activitats de la zona (pubs), per a tractar de reduir l'efecte crida indicat i aconseguir una entrada escalonada d'usuaris a l'activitat.  
9. Adopció de mesures cautelars.  
S'adopta, com a mesura cautelar, la mesura de restricció d'horari prevista en el punt 6 anterior, és a dir:  
Restriccions horàries.  
Reducció de l'horari a l'establiment Discoteca Mokay, el titular de la llicència és, per cessió de drets, la mercantil Gambol Vega Baja, SL.  
  
Període: mentres es tramita expedient administratiu de reducció d'horari a l'establiment assenyalat.   
Horari: divendres i dissabte tancament a les 03.30 hores, 04.00 hores desallotjament. De diumenge a dijous, tancament 01.30 hores, 02.00 hores desallotjament.  
Excepció: períodes de vespres i festa local, autonòmica o estatal en què es podrà sol·licitar una ampliació d'horari durant este període de sis mesos per mitjà d'un escrit de sol·licitud amb 15 dies d'anticipació a la data sol·licitada. L'òrgan competent per a la concessió serà la Junta de Govern Local, sent potestativa per a esta.  
Esta mesura serà revisable en funció dels nivells de soroll en el carrer indicat i l'avinguda de forma contínua per mitjà de la instal·lació d'una xarxa de monitorització que mesurarà el soroll de forma continua.  
Entrada en vigor de la mesura: l'endemà de la publicació d'este acord en el Diari Oficial de la Comunitat Valenciana i notificació individualitzada a l'interessat Gambol Vega Baja, SL.  
10. Facultar expressament i delegar en la Junta de Govern Local les facultats per a la tramitació de l'expedient administratiu de reducció d'horari revisable, en els termes d'este acord, fins a la seua resolució.  
  
El control i el seguiment de les mesures proposades, la seua aplicació progressiva així com l'ampliació, supressió o modificació d'estes en els termes exposats.   
Publicar esta delegació en el Butlletí Oficial de la Província d'Alacant i al tauler d'anuncis.  
Quint. Publicar l'acord de declaració de zona acústicament saturada en el Diari Oficial de la Comunitat Valenciana, amb indicació del règim de recursos que procedisquen.  
Contra este acord, que posa fi a la via administrativa, es podrà interposar potestativament un recurs de reposició davant del mateix òrgan que l'ha dictat en el termini d'un mes des de la publicació, o ser impugnat directament davant de l'orde jurisdiccional contenciós administratiu en el termini de dos mesos des de la publicació de conformitat amb allò que disposa l'article 25 i següents de la Llei de la Jurisdicció Contenciosa Administrativa (LJCA).  
  
Formentera del Segura, 6 de març de 2015.- L'alcalde: Francisco Cano Murcia.